Diari Oficial de la Generalitat Valenciana


Sumari del DOGV 3465, del 31-03-1999 (1999/1949)

RESOLUCIÓ de 28 de gener de 1999, del conseller d'Obres Públiques, Urbanisme i Transports, relativa a la modificació del Pla General d'Ontinyent, referent a la pedrera el Portitxol.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3465

Data del DOGV
:   31-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1949


Data del document
:   28-01-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Ontinyent
    * pla d'urbanisme

RESOLUCIÓ de 28 de gener de 1999, del conseller d'Obres Públiques, Urbanisme i Transports, relativa a la modificació del Pla General d'Ontinyent, referent a la pedrera el Portitxol. [1999/M1949]
  
Vist l'expedient relatiu a la modificació del Pla General referent a la pedrera el Portitxol, del terme municipal d'Ontinyent (València). I, de conformitat amb els següents:
  
Antecedents de fet
  
Primer
  
El projecte se sotmeté a informació pública mitjançant acord del Ple de l'Ajuntament d'Ontinyent en sessió del dia 24 de juliol de 1997. Després del pertinent període d'exposició pública, en el qual no es presentaren al·legacions, el mateix òrgan l'aprovà provisionalment en data 30 de desembre de 1997.
  
Segon
  
El projecte consta de memòria justificativa, amb estudi d'impacte ambiental, plans d'informació i plans d'ordenació.
  
Tercer
  
La Comissió Informativa de la Comissió Territorial d'Urbanisme, en la sessió del dia 21 d'abril de 1998, emeté informe desfavorable en relació al present expedient, i es va adoptar el següent acord: no elevar al Ple la modificació del Pla General d'Ordenació Urbana d'Ontinyent, relativa a la pedrera el Portitxol, fins que no s'emeta la corresponent declaració d'impacte ambiental.
  
Quart
  
En data 8 d'octubre de 1998, s'emeté la declaració d'impacte ambiental per part de la Conselleria de Medi Ambient per la qual s'estima acceptable, només als efectes ambientals, el Projecte de Modificació Puntual Pedrera el Portitxol del Pla General d'Ordenació Urbana d'Ontinyent.
  
Cinqué
  
El municipi d'Ontinyent té el Pla General d'Ordenació Urbana, aprovat definitivament per la Comissió Territorial d'Urbanisme en data 28 de febrer de 1991.
  
Sisé
  
La Comissió Informativa de la Comissió Territorial d'Urbanisme de València, en sessió del 10 de desembre de 1998, emeté informe relatiu al projecte que tractem, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Seté
  
La Comissió Territorial d'Urbanisme de València, reunida en sessió del 17 de desembre de 1998, va emetre un informe favorable de l'aprovació definitiva del present expedient.
  
Fonaments de dret
  
Primer
  
Respecte al procediment, en el cas present, s'han observat les prescripcions legalment establides per a les modificacions de planejament general d'aquesta índole, que estan constituïdes pels articles 38 i 39, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer
  
Quant al fons de l'assumpte, l'objecte de la modificació és la desqualificació d'uns terrenys de sòl no urbanitzable subjectes a especial protecció pel planejament vigent i la seua qualificació de sòl no urbanitzable comú
  
La modificació es justifica en l'existència d'una pedrera des dels anys 70, amb tots els permisos concedits, excepte el d'obertura d'activitat qualificada, que està en tramitació des de l'any 1990, i que les característiques dels dits terrenys no mereixen la consideració de protegits. A l'efecte presenten el corresponent estudi d'impacte ambiental.
  
S'ha d'assenyalar, així mateix, que la dita pedrera té obert un expedient sancionador per l'actuació en qüestió i que està en suspens fins que no es resolga l'expedient de legalització entre els tràmits del qual es troba la present modificació puntual.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat Valenciana, tal com recull l'article 40 de la LRAU.
  
Cinqué
  
Per tractar-se d'una modificació de planejament que legalitza actuacions urbanístiques irregulars, s'exigeix l'informe previ favorable del Consell Superior d'Urbanisme, substituït per informe del conseller d'Obres Públiques, Urbanisme i Transports, després de l'informe previ de la Comissió Territorial d'Urbanisme, en aplicació de la disposició transitòria novena de la LRAU, de conformitat amb allò que s'ha establit en l'article 55.6 de la citada llei.
  
Sisé
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva, de conformitat amb allò que s'ha establit en l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals i la resta de general i pertinent aplicació, després de l'informe previ de la Comissió Territorial d'Urbanisme de València, resolc:
  
Emtre un informe favorable i, en conseqüència, aprovar definitivament la modificació del Pla General d'Ordenació Urbana d'Ontinyent, relativa a la pedrera el Portitxol.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà a la notificació o publicació d'aquesta, de conformitat amb allò que s'ha establit en l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercir qualsevol altre recurs que s'estime oportú.